**SYLABUS PREDMETU**

**Názov disciplíny:** **LITERATÚRA PRE DETI A MLÁDEŽ DO ROKU 1960**

**Kód predmetu:** 1ISMK/U2LDM1/22

**Vyučujúca: Mgr. Anna Timková Lazurová, PhD.**

**E-mail:** anna.timkova-lazurova@unipo.sk

**Akademický rok:** 2025/2026

**Študijný program: učiteľstvo slovenského jazyka a literatúry**

**Ročník:** III.

**Stupeň štúdia:** prvý (bakalársky)

**Rozsah výučby:** ZS, 1/0, 2 kredity

**Typ predmetu:** povinne voliteľný

**Hodnotenie:** priebežné hodnotenie

**Tematický obsah prednášok:**

1. Úvodné stretnutie, oboznámenie s obsahovou náplňou prednášok a podmienkami na absolvovanie predmetu.
2. **– 3.** Východiskové pojmy teórie literatúry pre deti a mládež (univerzálne a špecifické v literatúre pre deti a mládež, intencionalita tvorby, detský aspekt, kategória vekovosti, žánrová štruktúra čítania detí a mládeže).
3. K problematike periodizácie LPDM, vznik a vývin LPDM. Ľudová slovesnosť v čítaní detí a mládeže (pojem ĽS, druhy a žánre ĽS, zberatelia slovesného folklóru).
4. Slovenská literatúra pre deti a mládež do roku 1918. Predumelecké obdobie v LPDM do roku 1863. Osvietenská školská literatúra. Tablicovi Slovenskí veršovci; Kollárova Čítanka ako vyústenie osvietenských snáh.
5. Štúrovská literatúra pre deti a mládež – Zornička a Rečňovanka. Literatúra pre deti a mládež do roku 1918 – matičné roky, pomatičné obdobie, predprevratové časopisy pre školskú mládež.
6. Slovenská literatúra pre deti a mládež v rokoch 1918 – 1945. Spoločensko-organizačné podmienky, formovanie umeleckej podoby LPDM. Veršovaná tvorba a vývinové premeny prozaickej tvorby. Literárne časopisy pre deti.
7. Rustikálno-folklórny model básnenia (poetika poézie Ľ. Podjavorinskej a M. Rázusovej-Martákovej).
8. Slovenská literatúra pre deti a mládež v rokoch 1945 – 1959 (detstvo bez poézie, autorská historická povesť, autorská zvieracia rozprávka, zbojnícke a dobrodružné príbehy, schematizmus v literatúre pre deti, návraty do detstva).
9. Epické žánre v literatúre pre deti a mládež (rozprávka, povesť, balada...).
10. Slovenská dramatická tvorba pre deti a mládež do roku 1960 (pojem, dramatická tvorba a jej žánre, najvýznamnejší predstavitelia).
11. Prezentácia a hodnotenie študentských prác.
12. Záverečná písomná práca.

**Cieľ predmetu:**

Po ukončení disciplíny študent:

- získa ucelený a systematicky formovaný súbor vedomostí o literatúre pre deti a mládež do roku 1960, o jej vzniku a vývine, periodizácii, o ľudovej slovesnosti v čítaní detí a mládeže;

- dokáže vlastnými slovami definovať a vysvetliť základné pojmy z teórie a poetológie literatúry pre deti a mládež;

- vie aplikovať literárnovedné poznanie pri analýze a interpretácii umeleckých textov pre deti a mládež;

- dokáže určiť špecifické znaky a poetologické danosti umeleckého diela z kontextu literatúry pre deti a mládež (osvietenská školská literatúra, štúrovská literatúra pre deti a mládež, literatúra matičných a pomatičných rokov, literatúra medzivojnového obdobia a rokov 1945 – 1960);

- vie zaradiť dielo z predumeleckej a umeleckej literatúry pre deti a mládež do literárnohistorického kontextu a vysvetliť historické a literárnohistorické súvislosti vzniku literárneho diela;

- vie charakterizovať povahu a typológiu literatúry pre deti a mládež do r. 1960;

- orientuje sa v slovenskej literatúre pre deti a mládež do roku 1960, identifikuje vzťahy a súvislosti medzi jej kontextami a je schopný začleniť ju zmysluplne do svojej budúcej pedagogickej praxe.

**Podmienky na absolvovanie predmetu:**

Predmet je ukončený ***priebežným hodnotením***, ktoré zahŕňa:

● *pravidelnú a aktívnu účasť na hodinách* (povolené sú maximálne dve ospravedlnené absencie) – max. **5** b,

● *seminárnu prácu* – tou je interpretácia vybraného umeleckého textu s ohľadom na nastolený problém v kontexte doby i v širších súvislostiach, rozsah práce sú 3 normostrany (min. 3 citované sekundárne zdroje);

+ formulovanie otázok/interpretačných okruhov + prepis vybranej časti textu, ktorú by bolo možné didakticky spracovať a predostrieť dnešnému žiakovi/čitateľovi) – max. **15** b,

● úspešné zvládnutie *písomného vedomostného testu* (realizovať sa bude v zápočtovom týždni – maximálny počet bodov za túto časť je **10**).

Za každú časť musí študent získať minimálne 50 % z určeného bodového hodnotenia.

Výsledné hodnotenie sa vypočíta ako priemer čiastkových hodnotení a aktívnej účasti na hodinách v pomere k súčtu maximálnych a minimálnych hodnôt bodov určených za jednotlivé časti hodnotenia.

**Bodové hodnotenie:**

A 30 – 27

B 26 – 24

C 23 – 21

D 20 – 18

E 17 – 15

FX 14 – 0

**Odporúčaná literatúra:**

ANDRIČÍKOVÁ, M. 2013. *V znamení premeny. Interpretačné štúdie o autorskej rozprávke.* Levoča: Modrý Peter.

KLÁTIK, Z. 1969. *Ondrejovov mýtus o slobode.* Bratislava: Slovenský spisovateľ.

KLÁTIK, Z. 1971. *Krajina plná detstva. Hronského tvorba pre mládež.* Bratislava: Mladé letá.  
KLÁTIK, Z. 1975. *Slovo, kľúč k detstvu.* 1. vyd. Bratislava: Mladé letá.

KLÁTIK, Z. 1978. *Svetová literatúra pre mládež.* Bratislava: Slovenské pedagogické nakladateľstvo.  
KOLLÁR, J. 1825. *Čítanka anebo Kniha k čítaní pro mládež ve školách slovanských v městech a v dědinách.* Budín: Kráľovská univerzitná tlačiareň.

KOPÁL, J. 1970. *Literatúra a detský aspekt.* Bratislava: SPN.

KOPÁL, J. 1984. *Literatúra pre deti v procese.* Bratislava: Mladé letá.  
KOPÁL, J. 1997. *Próza a poézia pre mládež. Teória/poetológia.* Nitra: Enigma.  
KOPÁL, J. – TUČNÁ, E. – PRELOŽNÍKOVÁ, E. 1987. *Literatúra pre deti a mládež.* Bratislava: SPN.  
OBERT, V. 1998. *Detská literatúra a čitateľský rozvoj dieťaťa.* Bratislava: IMPRO, spol. s r. o., vydavateľstvo LITERA.

NOGE, J. 1988. *Literatúra v literatúre.* Bratislava: Mladé letá.  
PETRÍKOVÁ, M. 2016. *Umelecký text v tvorivých interpretáciách.* Prešov: Vydavateľstvo PU. ISBN 978-80-555-1606-6.  
POLIAK, J. 1963. *Literatúra, mládež a súčasnosť.* Bratislava: Mladé letá.  
POLIAK, J. 1970. *Podoby a premeny literatúry pre mládež (Labutia pieseň slovenského zbojníctva).* Bratislava: Mladé letá.  
RUSŇÁK, R. 2008. *Moderná autorská rozprávka a jej recepcia* (dostupné na internete: http://www.pulib.sk/elpub2/PF/Rusnak1/pdf\_doc/4.pdf)

SEDLÁK, I. a kol., 2009a. *Dejiny slovenskej literatúry I.* Martin: Matica slovenská.

SEDLÁK, II. a kol., 2009b. *Dejiny slovenskej literatúry II.* Martin: Matica slovenská.

SEDLÁK, J. 1981. *Epické žánre v literatúre pre mládež.* Bratislava: Slovenské pedagogické nakladateľstvo.  
SLIACKY, O. 2007. *Dejiny slovenskej literatúry pre deti a mládež do roku 1960.* Bratislava: Literárne informačné centrum. ISBN 978-80-89222-32-2.  
SLIACKY, O. 1990. *Dejiny slovenskej literatúry pre deti a mládež do roku 1945.* Bratislava: Mladé letá.  
STANISLAVOVÁ, Z. a kol. 2010. *Dejiny slovenskej literatúry pre deti a mládež po roku 1960.* Bratislava: Literárne informačné centrum. ISBN 978-80-8119-026-1.  
STANISLAVOVÁ, Z. 1998. *Kontexty modernej slovenskej literatúry pre deti a mládež.* Prešov: Náuka.  
ŠIMONOVÁ, B. 1994. *Žáner v pohybe. (Reflexie o rozprávke).* Banská Bystrica: PF UMB.  
ŠMATLÁK, S. 1976. *Básnik a dieťa.* Bratislava: Mladé letá.

TIMKOVÁ LAZUROVÁ, A.: *Fenomén zla v próze pre mládež a priestor nižšej sekundárnej edukácie.* Kraków: Scriptum 2015.

Časopis *BIBIANA, revue o umení pre deti a mládež* (dostupné na: https://www.bibiana.sk/sk/archiv/digitalna-bibiana/revue-bibiana)

Časopis *O dieťati, jazyku, literatúre* (Vydavateľstvo Prešovskej univerzity)

*Slovník slovenských spisovateľov pre deti a mládež.* 2005. Bratislava: LIC.