**ŠTYLISTIKA I**

Kód predmetu: 1ISMK/U2STYL1/22

Akademický rok: **2025/2026**

Študijný program: učiteľstvo akademických predmetov – slovenský jazyk a literatúra v kombinácii predmetov

Stupeň štúdia: druhý

Ročník: prvý

Semester: zimný

Forma výučby: **seminár** + prednáška

Rozsah výučby: 1 hodina týždenne

Spôsob hodnotenia: priebežné hodnotenie

Počet kreditov: 2

Predmet: P

Vyučujúce: Mgr. Jana Klingová, PhD.

Mgr. Stanislava Spáčilová, PhD.

Pracovisko: Inštitút slovakistiky a mediálnych štúdií FF PU

Katedra slovenského jazyka; **č. 1.23** (chodba za zadnou vrátnicou)

E-mailové adresy: [jana.klingova@unipo.sk](mailto:jana.klingova@unipo.sk)

stanislava.spacilova@unipo.sk

**Obsahová náplň seminárov:**

1. Oboznámenie sa s cieľom seminárov a s podmienkami priebežného hodnotenia.

2. Štylistika vybraných komunikačných sfér.

**Bežná komunikačná sféra (hovorový štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 23 – 54 (autorky kapitoly: M. Bodnárová – J. Kičura Sokolová).
* Slančová, D.: Praktická štylistika, s. 50 – 51.
* Mistrík, J: Štylistika, s. 499 – 512.
* Findra, J.: Štylistika slovenčiny, s. 204 – 209.
* Findra, J.: Štylistika súčasnej slovenčiny (2013), s. 281 – 285.

**Literárna komunikačná sféra (umelecký štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 255 – 271 (autorka kapitoly: D. Slančová).
* Slančová, D.: Praktická štylistika, s. 51 – 53.
* Mistrík, J.: Štylistika, s. 512 – 544.
* Findra, J.: Štylistika slovenčiny, s.199 – 204.
* Findra, J.: Štylistika súčasnej slovenčiny (2013), s. 276 – 280.

**Komunikačná sféra vedy, popularizácie a aplikácie vedeckých a odborných poznatkov (vedecký, popularizačný, praktický odborný štýl).**

**Komunikačná sféra vzdelávania (didaktický štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 73 – 103 (autorka kapitoly: D. Slančová).
* Slančová, D. – Spáčilová, S. et al.: Úvod do štúdia interaktívnej štylistiky II, s. 104 – 136 (autorka kapitoly: S. Spáčilová).
* Slančová, D.: Praktická štylistika, s. 47 – 49.
* Mistrík, J: Štylistika, s. 426 – 447.
* Findra, J.: Štylistika slovenčiny, s. 181 – 186.
* Findra, J.: Štylistika súčasnej slovenčiny (2013), s. 256 – 261.

**Administratívna komunikačná sféra (administratívny štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 187 – 213 (autorky kapitoly: S. Spáčilová – M. Bodnárová).
* Slančová, D.: Praktická štylistika, s. 50.
* Mistrík, J.: Štylistika, s. 447 – 459.
* Findra, J.: Štylistika slovenčiny, s. 191 – 193.
* Findra, J.: Štylistika súčasnej slovenčiny (2013), s. 268 – 270.
* Meško, D. – Katuščák, D. a kol.: Akademická príručka.

**Mediálna komunikačná sféra: komunikačná sféra médií a internetu (žurnalistický štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 152 – 176 (autori kapitoly: J. Mergeš – J. Klingová).
* Slančová, D.: Praktická štylistika, s. 53 – 55.
* Mistrík, J.: Štylistika, s. 459 – 477.
* Findra, J.: Štylistika slovenčiny, s. 186 – 191.

**Náboženská komunikačná sféra (náboženský štýl).**

Literatúra:

* Slančová, D. – Spáčilová, S. et al.: Úvod do štúdia interaktívnej štylistiky II, s. 231 – 255 (autorka kapitoly: M. Bodnárová).
* Mistrík, J.: Štylistika, s. 545, 551, 553.
* Mistrík, J.: Náboženský štýl. In: Studia Academica Slovaca. 20. Bratislava: Alfa, 1991, s. 163 – 175.
* Mlacek, J.: K štylistike náboženskej komunikačnej sféry a k jazyku súčasnej duchovnej piesne. In: Studia Academica Slovaca. 15. Red. J. Mistrík. Bratislava: Alfa, 1998, s. 102 – 117.
* Mlacek, J.: Náboženská komunikačná sféra a sakrálny štýl. In: Jazyk v komunikácii. Ed. S. Mislovičová. Bratislava: Veda, 2004, s. 45 – 53.

**Študijné materiály a cvičenia:**

* Ku každej z preberaných tém budú študentom pravidelne zasielané doplnkové materiály a cvičenia, ktoré budú dostupné v aplikácii MS TEAMS.
* Študent bude podľa zadaní vyučujúcej realizovať cvičenia v rámci prípravy na semináre.

**Základná literatúra:**

SLANČOVÁ, D. – SPÁČILOVÁ, S. et al. Úvod do štúdia interaktívnej štylistiky (I), (II). Prešov: Vydavateľstvo Prešovskej univerzity, 2022. Dostupné na:

<https://www.pulib.sk/web/kniznica/elpub/kategoria/PU/hladat/%C3%9Avod+do+%C5%A1t%C3%BAdia+interakt%C3%ADvnej+%C5%A1tylistiky/autor>

SLANČOVÁ, D.: Praktická štylistika. (Štylistická príručka). 1., 2. vyd. Prešov: Filozofická fakulta UPJŠ a Slovacontact, 1994, 1996.

MISTRÍK, J.: Štylistika. 1., 2., 3. vyd. Bratislava: SPN, 1985, 1989, 1997.

FINDRA, J.: Štylistika slovenčiny. Martin: Vydavateľstvo Osveta, 2004.

FINDRA, J.: Štylistika súčasnej slovenčiny. Martin: Vydavateľstvo Osveta, 2013.

**Odporúčaná literatúra:**

ČECHOVÁ, M. a kol.: Současná česká stylistika. Praha: ISV, 2003.

FINDRA, J.: Štylistika slovenčiny v cvičeniach. Martin: Vydavateľstvo Osveta, 2005.

HOFFMANNOVÁ, J.: Stylistika a... Současná situace stylistiky. Praha: Trizonia, 1997.

HORECKÝ, J.: O jazyku a štýle kriticky a prakticky. Prešov: Náuka, 2000.

HORVÁTH, M.: Štylistika súčasného slovenského jazyka. Bratislava: UK, 2016.

MLACEK, J.: Sedemkrát o štýle a štylistike. Ružomberok: Katolícka univerzita v Ružomberku. Filozofická fakulta, 2007.

RONČÁKOVÁ, T.: Žurnalistické žánre. Ružomberok: Verbum, 2011.

**Podmienky na udelenie priebežného hodnotenia:**

1. **Účasť na seminároch**. Povolené sú maximálne 3 absencie.
2. **Priebežné hodnotenie I**: Záznam a analýza ústneho jazykového prejavu z bežnej komunikačnej sféry, ktorý študent získa na základe vlastného vytvorenia audionahrávky, príp. videonahrávky spontánnej ústnej komunikácie v rozsahu 5 minút (účastníkmi dialógu musia byť minimálne dve osoby).

**Práca bude obsahovať:**

1. transkript vybranej časti nahrávky v rozsahu 1 strany (inštrukcie k transkriptu pozri ďalej)
2. analýzu pretranskribovaného textu – určenie štylistických kvalít a vlastností textu na základe analýzy zvukových, morfologických, syntaktických a lexikálnych výrazových prostriedkov (rozsah: 2 strany)

**Maximálny počet bodov: 25**. **Minimálny počet bodov: 12,5.**

1. **Priebežné hodnotenie II:** Študent si vyberie úryvok (1 – 2 strany) textu z vedeckej komunikačnej sféry a úryvok (1 – 2 strany) textu z popularizačnej komunikačnej sféry alebo z komunikačnej sféry vzdelávania. (V prípade, že pôjde o ústne realizované komunikáty, je potrebné doložiť transkripty.)

**Práca bude obsahovať:**

1. dva východiskové texty
2. analýzu (zvukových), morfologických, syntaktických a lexikálnych výrazových prostriedkov   
   vo vybraných textoch

c) určenie a porovnanie charakteristických vlastností uplatnených vo východiskových textoch z príslušných komunikačných sfér (rozsah: 2 strany)

**Maximálny počet bodov: 25. Minimálny počet bodov: 12,5.**

Pri priebežnom hodnotení I a II sa bude hodnotiť: štylizácia, kompozícia, invencia, pravopis   
a formálna stránka práce (Times New Roman 12, riadkovanie 1,5).

Každá seminárna práca bude obsahovať titulný list s týmito položkami: názov univerzity, fakulty a inštitútu (v hlavičke); názov seminárnej práce/téma (v strede listu); meno vyučujúcej, názov predmetu (vľavo dole); meno a priezvisko študentky/študenta, stupeň a ročník štúdia, študijný program (vpravo dole).

Spôsob odovzdania seminárnych prác, východiskových textov a nahrávky: elektronicky/MS TEAMS.

Seminárna práca je výsledkom individuálnej tvorivej práce študentky/študenta bez použitia nástrojov AI.

**Výsledné hodnotenie** (**maximálny počet bodov: 80**) predmetu je dané súčtom bodov   
za prednáškovú časť (30 b.) a seminárovú časť predmetu (50 b.).

**Hodnotenie:**

40 – 47 bodov: E (dostatočne)

48 – 55 bodov: D (uspokojivo)

56 – 63 bodov: C (dobre)

64 – 71 bodov: B (veľmi dobre)

72 – 80 bodov: A (výborne)

**Inštrukcie k transkriptom nahrávok, ktoré sú súčasťou priebežného hodnotenia I zameraného na analýzu ústneho jazykového prejavu z bežnej komunikačnej sféry:**

* nepoužívať fonetickú transkripciu
* zaznamenávať iba výrazné odchýlky od ortoepickej normy (napr. *z nami*, *prfky*, *vlavo*)
* z interpunkčných znamienok používať iba otáznik a úvodzovky (pri reprodukovanej reči)
* na označenie replík jednotlivých komunikantov zvoliť trojpísmenový kód predstavujúci prvé tri znaky z rodného mena komunikanta, príp. z jeho sociálnej roly (napr. PET – Peter, MAM – mama)

**Legenda značiek:**

**ABC (majuskula)** – nápadné zdôraznenie slabiky, príp. celého slova

**:** – expresívne využitie kvantity alebo predĺžená výslovnosť

**↓** – klesavá melódia

**↑** – stúpavá melódia

**→** – neukončená intonácia

**#** – kratšia pauza

**##** – dlhšia pauza

Dĺžka pauzy sa označuje podľa toho, ako ju vníma percipient, nemeria sa exaktne.

**@** – hezitačný zvuk

**...** – apoziopéza alebo proziopéza, nedokončené slovo, príp. chýba začiatok slova

**xxx** – nezrozumiteľné miesta

Zaznamenáva sa toľko radov xxx, koľko nezrozumiteľných slov bolo zachytených.

**∑** – slová alebo časti replík vyslovené viacerými komunikantmi súčasne

/ – posunutý prízvuk na penultime (napr. *vy/borne*)

Interpretatívne poznámky o parajazykových a extrajazykových charakteristikách komunikácie sa

umiestňujú do **okrúhlych zátvoriek**.

**Ukážka:**

**DKO** **– dospelý komunikant**

**BAR – Barborka**

BAR: a budeme mať @ # zlatého retrievera # keď skončí zima NA JAR ↓ # ho budeme mať ↓ # už máme všetko ale psíka a obojok nemáme lebo nevieme aký bude mať krk ↓

DKO: a čo všetko máte? ↓

BAR: no takýto: čo sa drží (Barborka použije deiktické gestá) → # že sa to vysúva ↓ # a máme aj gumovú hračku psíka a zajačika → # aj košík máme → ## aj # aj všetko máme aj MISKU → ale @ # z tej čo sme mali pre Murka z tej bude # lebo @ # zlatý retriever je @ # najviac → # najviac je ↓

DKO: čo je najviac? ↓

BAR: je ↓

DKO: že je ich najviac? ↑

BAR: je NAJVIAC ↓

DKO: ale čo najviac? ↓

BAR: že # že # že máš # že JE ako MY jeme ↓

DKO: AHA ↑ (smiech oboch komunikantov) # a čo s ním budeš robiť keď ho budeš mať? ↓

BAR: že mu # že mama niečo mu uvarí → a @ # no: # že # že mu budem nosiť je:sť → a tak ↓ že ho budeme kúpať ↓ a tak ↓ že # že mu budeme hádzať tak patyky že prines → a budeme ho cvičiť → a → # už neviem ↓