**Syntax I**

Kód predmetu: 1ISMK/U2SYN1/22

Akademický rok: 2025/2026

Študijný program: slovenský jazyk a literatúra

Ročník: druhý

Semester: zimný

Forma výučby: seminár

Rozsah výučby: seminár (2 hodiny) týždenne

Spôsob hodnotenia: priebežné hodnotenie

Počet kreditov: 2

Predmet: P

Vyučujúci: prof. Mgr. Martina Ivanová, PhD.

Kontakt: Inštitút slovakistiky a mediálnych štúdií FF PU, Katedra slovenského jazyka

E-mail: [martina.ivanova@unipo.sk](mailto:martina.ivanova@unipo.sk)

**Plán prednášok a seminárov:**

**1. Organizačný seminár. Rozdelenie úloh.**

**2. Základné pojmy syntaxe.**

(a) Syntax ako jazykovedná disciplína a jej význam v jazykovej praxi.

(b) Syntaktický systém jazyka. Podstata a fungovanie syntaktickej roviny ako špecifického jazykového subsystému. Morfologické, lexikálne a gramatické prostriedky slúžiace syntaxi.

(c) Základné syntaktické jednotky: vetné členy, syntagmy, polovetné konštrukcie, vety

a súvetia. Základné typy syntaktických vzťahov. Syntaktické prostriedky. Konštrukčné (výstavbové) princípy vo vete.

(d) Obsah a forma v syntaxi.

**3. Problematika jednočlenných viet.**

(a) Centrum a periféria vety. Rozčlenenosť a nerozčlenenosť gramatického jadra.

(b) Dvojčlenné a jednočlenné vety. Sponové a nesponové typy viet. Jednočlenné slovesné vety. Jednočlenné slovesno-menné vety. Jednočlenné menné vety. Komunikačné funkcie jednoslovných viet.

**4. Základné vetné členy dvojčlenných viet – podmet (subjekt) a prísudok (predikát).**

(a) Výrazové formy a štruktúrne vlastnosti podmetu. Zhoda podmetu a prísudku.

(b) Základné typy prísudku. Problematika viacnásobnosti prísudku.

b) Pojem vetnej perspektívy. Aktívnosť a neaktívnosť vo vete. Sémanticky aktívne a pasívne vety. Gramaticky aktívne a pasívne vety. Agentné a deagentné vety.

**5. – 6. Rozvíjacie vetné členy – predmet (objekt) a príslovkové určenie (adverbiále)**.

(a) Kritériá na odlíšenie príslovkového určenia a predmetu. Priamy a nepriamy predmet. Lexikálne nevyjadrený predmet.

(b) Základné typy príslovkových určení. Obligatórne a fakultatívne príslovkové určenia.

**7. Prívlastok (atribút) a problematika zloženej mennej skupiny**.

(a) Slovosledné postavenie prívlastku. Poradie prívlastkov v prívlastku postupne rozvitom.

(b) Problematika zloženej mennej skupiny.

**8. Zápočtový test 1 (vetné členy)**

**9. – 11. Problematika polovetných konštrukcií**

(a) Problematika polovetných konštrukcií (PK). Funkčný aspekt PK pri výstavbe textu.

(b) Doplnok (komplement) – syntaktická a sémantická klasifikácia. Príslovková (adverbiálna) a prívlastková (atributívna) PK. Reštriktívnosť a nereštriktívnosť atribútových PK.

(c) Problematika prístavku (apozície).

**12. Slovosled v slovenčine**

(a) Základné princípy slovenského slovosledu. Aktuálne členenie výpovede. Gramatický faktor a rytmický faktor v slovoslede.

(b) Slovosled klitík. Enklitiky a proklitiky.

(c) Špecifické javy v slovoslede klitík: šplhanie klitík.

**13. Zápočtový test 2 (polovetné konštrukcie)**

**Povinná literatúra:**

Ivanová, M.: *Syntax slovenského jazyka.* Prešov: Vydavateľstvo PU 2011.

Ivanová, M. *Syntax slovenského jazyka. 2.upr. a preprac. vyd.* Prešov: Vydavateľstvo PU 2016.

Kačala, J.: *Skladba slovenského jazyka*. Martin: Matica slovenská 2025.

**Odporúčaná literatúra:**

Grepl, M. – Karlík, P.: *Skladba češtiny.* Olomouc: Votobia 1998.

Kačala, J.: *Syntaktický systém jazyka.* Pezinok: Formát 1998.

*Mluvnice češtiny III. Skladba.* Praha: Academia 1987.

Moško, G. – Nižníková, J. – Sabol, J.: *Súčasný slovenský jazyk. Cvičenia zo syntaxe.* 2. vyd. Košice: Rektorát Univerzity P. J. Šafárika 1993.

Nižníková, J.: *Praktická príručka slovenskej skladby.* Prešov: Slovacontact 1994.

Oravec, J. – Bajzíková, E.: *Súčasný slovenský spisovný jazyk. Syntax.* Bratislava: SPN 1986.

**Podmienky na získanie kreditov a udelenie hodnotenia:**

* **Pravidelná účasť** na vyučovaní (maximálny počet absencií: 2). **Táto podmienka sa uplatňuje aj v prípade prechodu na dištančnú online výučbu.**
* **Aktívna účasť** na vyučovaní. Pripravenosť študentov na vyučovanie sa bude kontrolovať priebežne na každej vyučovacej hodine.
* **Úspešné absolvovanie 2 priebežných testov** zameraného na **vetné členy (8. týždeň) a polovetné konštrukcie (13. týždeň)**.
* Prednášky a semináre sú prepojené. Daná téma bude najprv odprednášaná a následne precvičená na seminároch. Ak študent nemá zapísané prednášku v rámci povinne voliteľného predmetu Kapitoly zo syntaxe I, jeho úlohou je naštudovať si príslušnú tému podľa zadania vyučujúcich. Všetky materiály a inštrukcie budú k dispozícii v MS Teams.

**Hodnotenie testov** (v percentách úspešnosti):

A 100,00 – 90,00 %

B 89,99 – 80,00 %

C 79,99 – 70,00 %

D 69,99 – 60,00 %

E 59,99 – 50,00 %

Fx 49,99 % a menej %