# Sylabus z predmetu: **Jazyk v médiách – morfológia (1ISMKm/JMMOR/22)**

**Vyučujúca:** Mgr. Veronika Gregová, PhD.

**Študijný odbor:** mediálne a komunikačné štúdiá

**Študijný program:** mediálne štúdiá

# **Ročník:** 2./Bc.

**Semester:** zimný

**Akademický rok:** 2025/2026

**Typ predmetu:** povinný

**Spôsob ukončenia:** priebežné hodnotenie

**Počet kreditov:** 4

**Rozsah výučby predmetu:** prednáška + seminár, 1 + 2 hod. týždenne

### **PROGRAM PREDNÁŠOK A SEMINÁROV:**

**1. týždeň**

**Morfológia ako náuka o gramatických tvaroch. Problematika slovných druhov.**

Slovnodruhová homonymia a slovnodruhové transpozície. Slovné druhy a ich funkcie v texte. Morfologické štylémy.

**Literatúra:**

STANKOVÁ, M.: *Základy morfológie, syntaxe a lexikológie pre žurnalistov – vybrané javy a príklady zo slovenských médií*. Bratislava: Univerzita Komenského v Bratislave 2021, s. 6 – 8.

FINDRA, J.: *Štylistika slovenčiny*. Martin: Osveta 2004. alebo *Štylistika súčasnej slovenčiny*. Martin: Osveta 2013 (kapitola Morfologické štylémy)

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia*. Bratislava: SPN 1984, s. 7 – 27

*Krátky slovník slovenského jazyka* (<http://slovnik.juls.savba.sk/>).

**2. – 5. týždeň**

**Slovesá (verbá), tvorba ich gramatických tvarov a ich využitie v texte.**

Sémantická klasifikácia verb a ich textové a komunikačné funkcie. Valencia.

Vybrané problémy gramatických kategórií verba (čas, spôsob, vid, osoba, číslo, rod).

Transpozície v gramatických kategóriách slovies a ich komunikačno-pragmatické funkcie. Príznakové využitie jednotlivých členov slovesných gramatických kategórií.

Slovesné gramatické kategórie a ich súčinnosť v reklamných sloganoch.

Slovesný rod ako spôsob „videnia“ (reprezentácie udalosti). Podmienky tvorby a funkcie pasíva.

Neurčité slovesné tvary. Tvorba, funkcie a použitie neurčitých slovesných tvarov. Konkurencia určitých a neurčitých slovesných tvarov.

**Literatúra:**

POPOVIČOVÁ SEDLÁČKOVÁ Z. – PIATKOVÁ, K.: *Pragmatická gramatika 1*. Bratislava: Univerzita Komenského v Bratislave, 2021, s. 55 – 102

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia.* Bratislava: SPN 1984, s. 125 – 165.

SOKOLOVÁ, M.: *Kapitolky zo slovenskej morfológie.* Prešov: Slovacontact 1995, s. 78 – 94.

IVANOVÁ, M.: *Modálnosť a modálne verbá v slovenčine.* Prešov: Filozofická fakulta 2017.

KYSEĽOVÁ, M.: *Medzi konaním a dianím. Sémantické aspekty verba a valencia.* Prešov: Filozofická fakulta 2017.

KYSEĽOVÁ. M. – IVANOVÁ, M.: *Sloveso vo svetle kognitívnej gramatiky*. Prešov: Filozofická fakulta Prešovskej univerzity v Prešove 2013.

SOKOLOVÁ, Miloslava: Verbály aspekt – bilancia doterajšieho výskumu. In: *Aspektuálnosť a modálnosť v slovenčine.* Ed. M. Sokolová – M. Ivanová. Prešov: Filozofická fakulta Prešovskej univerzity v Prešove, 2009. s. 6 - 21. Dostupné na: <http://www.pulib.sk/elpub2/FF/Ivanova1/>

SOKOLOVÁ, M.: Súčinnosť verbálnych kategórií pri aspektovo korelovaných verbách. In: *Aspektuálnosť a modálnosť v slovenčine.* Ed. Ivanová, M. Prešov: Prešovská univerzita v Prešove 2009. s. 68 – 95. Dostupné na: <http://www.pulib.sk/elpub2/FF/Ivanova1/>

HORÁK, G.: *Slovesné kategórie osoby, času, spôsobu a ich využitie.* Bratislava: Veda 1993

*Morfológia slovenského jazyka.* (kol.), l. vyd. Bratislava: Vyd. SAV, 1966. Dostupné na: <http://www.juls.savba.sk/ediela/msj/>.

**6. týždeň**

**Podstatné mená (substantíva). Sémantická klasifikácia a gramatické kategórie.**

Rozdiel medzi apelatívami a propriami. Apelativizácia a proprializácia. Gramatické kategórie substantív (rod, číslo a pád). Nepríznakové a príznakové použitie gramatickej kategórie čísla. Prečo skloňujeme? Flektívny morfologický typ verzus iné morfologické typy jazykov.

**Literatúra:**

Sokolová, M.: *Nový deklinačný systém slovenských substantív. Prešov*: Filozofická fakulta Prešovskej univerzity v Prešove 2007. 345 s. (kapitola *Substantíva, ich sémantická klasifikácia a gramatické kategórie*)

Oravec, J. – Bajzíková, E. – Furdík, J.: *Súčasný slovenský spisovný jazyk. Morfológia*. Bratislava: Slovenské pedagogické nakladateľstvo 1984, s. 18 – 21, 30 – 51.

**7. týždeň**

**Prídavné mená (adjektíva) a príslovky (adverbiá).**

Sémantika a operabilnosť adjektív. Podoby stupňovania (gradácie) adjektív.

Adverbiá ako príznaky príznakov. Klasifikácia, tvorenie a syntaktické funkcie adverbií. Problematika tzv. vetných prísloviek.

**Literatúra:**

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia*. Bratislava: SPN 1984, s. 75 – 95, 167 – 177.

HORECKÝ, J. a kol. : *Dynamika slovnej zásoby súčasnej slovenčiny.* Bratislava, Veda 1989, s. 169 – 179, s. 179 – 186, 195 – 200, 200 – 211

ŠIMKOVÁ, M: Slovnodruhová príslušnosť vetných prísloviek. In: *Slovenská reč*, 67, 2002, s. 193-210

NÁBĚLKOVÁ, M.: *Vzťahové adjektíva v slovenčine.* Bratislava, Veda 1993.

FINDRA, J.: Častokrát nemusí byť viac ako často. In: *Jazyková komunikácia a kultúra vyjadrovania*. Martin: Osveta 2013. s. 139 – 141

**8. týždeň**

**Číslovky (numeráliá) a zámená (pronominá) ako nadstavbové slovné druhy.**

Funkcia čísloviek v systéme jazykových prostriedkov a v komunikácii, flektívnosť a neflektívnosť čísloviek. Zámená ako deiktické identifikátory a ako prostriedky personálnej a sociálnej deixy. Textové a komunikačné funkcie zámen. Najčastejšie chyby pri používaní pronomín a numerálií v jazykovej praxi.

**Literatúra:**

ONDRUS, P.: *Kapitoly zo slovenskej morfológie.* Bratislava: SPN 1978, s. 21 – 32.

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia*. Bratislava: SPN 1984, s. 109 – 124.

HIRSCHOVÁ, M.: *Pragmatika v češtine.* Praha: Karolinum 2013, s. 62 – 118.

**9. týždeň**

**Neplnovýznamové slovné druhy**. **Predložky (prepozície) a spojky (konjunkcie).**

Gramatická funkcia prepozícií. Klasifikácia prepozícií. Predložkový systém v slovenčine. Konjunkcie (spojky) ako slovný druh. Priraďovacie a podraďovacie spojky. Využitie prepozícií a konjunkcií v texte.

**Literatúra:**

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia.* Bratislava: SPN 1984, s. 13 – 17, 178 – 214.

HORÁK, E.: Predložkový systém súčasnej slovenčiny. *Slovenská reč.* 37, 1972, č. 6. s. 341-354.

VOJTEKOVÁ, M.: Druhotné predložky v spisovnej slovenčine. In: *Vidy jazyka a jazykovedy: na počesť Miloslavy Sokolovej.* Prešov: FF PU 2011. s. 196 – 207

HORECKÝ, J. – BUZÁSSYOVÁ, K. – BOSÁK, J.: *Dynamika slovnej zásoby súčasnej slovenčiny.* Bratislava, Veda 1989.

**10. týždeň**

**Neplnovýznamové slovné druhy**. **Častice (partikuly) a citoslovcia (interjekcie).**

Častice ako najmladší slovný druh. Vzťah častíc k iným slovným druhom. Funkcia častíc vo vete. Častice a hovorený prejav.

Citoslovcia ako špecifický slovný druh. Funkcie citosloviec v komunikácii.

**Literatúra:**

ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia.* Bratislava: SPN 1984, s. 13 – 17, 178 – 214.

VONDRÁČEK, M.: Citoslovce a částice – hranice slovního druhu. In: *Naše řeč*, 81, 1998, s. 29-37.

**11. týždeň**

**Zhrnutie. Pragmatická morfológia. Morfologické štylémy.**

**PRIEBEŽNÝ TEST**

Komplexná morfologická analýza mediálnych textov. Morfologické štylémy ako indikátory štýlu a žánru. Morfologické štylémy (slovné druhy a gramatické kategórie a ich frekvencia) ako signál subjektívnosti/objektívnosti textu, neutrálnosti/expresívnosti textu. Menné vs. slovesné vyjadrovanie.

**Literatúra:**

FINDRA, J.: *Štylistika slovenčiny.* Martin: Osveta 2004 alebo *Štylistika súčasnej slovenčiny.* Martin: Osveta 2013 (kapitola *Morfologické štylémy*)

MISTRÍK, J.: *Štylistika*. Bratislava: SPN 1997, s. 159 – 177, 342 – 361 (morfologické prostriedky v sloh. postupoch), 426 – 544 (morfologické prostriedky v jaz. štýloch).

**12. – 13. týždeň**

**Z problematiky deklinácie substantív.**

Faktory relevantné pre výber pádových prípon substantív v slovenčine. Variantnosť pádových prípon. Najčastejšie chyby v skloňovaní substantív v jazykovej praxi.

Skloňovanie cudzích proprií.

**Literatúra:**

SOKOLOVÁ, M.: *Nový deklinačný systém slovenských substantív.* Prešov: Filozofická fakulta Prešovskej univerzity v Prešove 2007. 345 s.

Dostupné na: <http://www.juls.savba.sk/ediela/novy_deklinacny_system/>

DVONČ, L.: *Dynamika slovenskej morfológie*. Bratislava: Veda 1984. 120 s.

Sekvent, K.: *Ako používať francúzske vlastné mená v spisovnej slovenčine: pravopis.* Prešov: Náuka 2002.

Ološtiak, M. – Gianitsová-Ološtiaková, L.: *Deklinácia prevzatých substantív v slovenčine*. Prešov: FF PU 2007, 152 s.

**ZÁKLADNÁ ŠTUDIJNÁ LITERATÚRA:**

* ORAVEC, J. – BAJZÍKOVÁ, E. – FURDÍK, J.: *Súčasný slovenský spisovný jazyk. Morfológia*. Bratislava: SPN 1984.
* POPOVIČOVÁ SEDLÁČKOVÁ Z. – PIATKOVÁ, K.: *Pragmatická gramatika 1.* Bratislava: Univerzita Komenského v Bratislave, 2021. Dostupné na: <https://fphil.uniba.sk/fileadmin/fif/katedry_pracoviska/ksj/publikacie/Prakticka_gramatika_1.pdf>
* FINDRA, J.: *Štylistika slovenčiny.* Martin: Osveta 2004 alebo *Štylistika súčasnej slovenčiny.* Martin: Osveta 2013 (kapitola *Morfologické štylémy*).
* SOKOLOVÁ, M.: *Nový deklinačný systém slovenských substantív.* Prešov: Filozofická fakulta Prešovskej univerzity v Prešove 2007. 345 s. Dostupné na: <http://www.juls.savba.sk/ediela/novy_deklinacny_system/>
* STANKOVÁ, M.: *Základy morfológie, syntaxe a lexikológie pre žurnalistov – vybrané javy a príklady zo slovenských médií*. Bratislava: Univerzita Komenského v Bratislave 2021. Dostupné na:

<https://fphil.uniba.sk/fileadmin/fif/katedry_pracoviska/kzur/Publikacie_pdf/SSJ2_skripta.pdf>

**PODMIENKY NA ÚSPEŠNÉ ABSOLVOVANIE PREDMETU:**

1. **Aktívna účasť** na seminároch (povolené **max. 2 absencie**, a to aj v prípade prechodu na dištančnú formu výučby, pri väčšom počte absencií bude študent hodnotený známkou FX bez možnosti náhradného plnenia povinností).

2. **Adekvátna príprava** na semináre: teoretická príprava na základe prednášky a štúdia literatúry a vypracovanie prípadných domácich zadaní podľa inštrukcií vyučujúcej. (V prípade nesplnenia týchto podmienok bude študentovi udelená absencia.)

3. Úspešné absolvovanie **testu** (v 11. týždni semestra). Test bude pozostávať z teoretických i praktických úloh viažucich sa na prebraté učivo.

4. **Vypracovanie seminárnej práce** – morfologickej analýzy ľubovoľného mediálneho textu/prejavu.

**Na úspešné absolvovanie predmetu treba z testu aj seminárnej práce získať min. 50%.**